b'\n_START_ARTICLE_\nDarko Milani\xc4\x8d\n_START_SECTION_\nKlubska kariera\n_START_PARAGRAPH_\nMilani\xc4\x8d je svojo nogometno pot za\xc4\x8del pri nogometnem klubu NK Izola. S 17 leti je prestopil h klubu FK Partizan, kjer se je uveljavil kot obrambni igralec. Po sezoni 1992-93 je od\xc5\xa1el v Avstrijo, kjer je podpisal pogodbo s klubom Sturm Graz, za katerega je igral osem sezon in z njim osvojil ve\xc4\x8d naslovov avstrijskega prvaka ter ve\xc4\x8d pokalov.\n_START_SECTION_\nReprezentan\xc4\x8dna kariera\n_START_PARAGRAPH_\nKot igralec Partizana je postal \xc4\x8dlan Jugoslovanske reprezentance, za katero je zbral 5 nastopov. Kasneje je za Slovenijo zbral 42 nastopov, bil pa je tudi kapetan reprezentance. Za Slovenijo je nastopil tudi na Evropskem prvenstvu 2000.\n_START_SECTION_\nTrenerska kariera\n_START_PARAGRAPH_\nPo kon\xc4\x8dani nogometni karieri je Milani\xc4\x8d postal trener. Prvo vlogo trenerja je dobil v svojem doma\xc4\x8dem klubu, NK Izola. Po tem je postal trener kluba NK Primorje in pomo\xc4\x8dnik trenerja kluba SK Sturm Graz .V sezoni 2007/08 je bil trener ND Gorica. V sezoni 2008/09 je postal trener NK Maribora in s klubom osvojil \xc5\xa1tiri naslove slovenskega dr\xc5\xbeavnega prvaka in dva tri dr\xc5\xbeavne pokale. V sezoni 2013/14 je bil glavni trener kluba Sturm Graz v avstrijski ligi, v za\xc4\x8detku sezone 2014/15 je prevzel Leeds United v angle\xc5\xa1ki 2. ligi, toda po \xc5\xa1estih tekmah brez zmage je bil zamenjan po 32 dneh. Po skoraj petih letih se je v za\xc4\x8detku marca 2016 znova vrnil na klop Maribora.'